Τέλος εποχής για τον Άγγελο Αναστασιάδη στην Εθνική ομάδα, αφού ο Έλληνας τεχνικός πρέπει να θεωρείται παρελθόν από το τιμόνι της «γαλανόλευκης».



Μετά από συνάντηση που είχε το πρωί της Δευτέρας με τον πρόεδρο της ΕΠΟ, Βαγγέλη Γραμμένο, του γνωστοποιήθηκε ότι η ομοσπονδία επιθυμεί να τελειώσει η συνεργασία τους και πλέον η Εθνική ομάδα είναι σε αναζήτηση του επόμενου προπονητή για τα ματς του Σεπτεμβρίου και τη συνέχεια των προκριματικών του Euro 2020.



Βέβαια, εκείνο που εκκρεμεί είναι η αποζημίωση, ώστε να λυθεί το συμβόλαιο του. Επιπλέον από την Τετάρτη αναμένεται να υπάρξει νέα συζήτηση για να κλείσει το θέμα και αν όλα κυλήσουν ομαλά τότε θα λυθεί και τυπικά το συμβόλαιο του 66χρονου τεχνικού.



Μάλιστα, όπως αναμένεται, θα τελειώσουν άμεσα και ο Στέλιος Γιαννακόπουλος από το πόστο του βοηθού, αλλά και ο Άγγελος Μπασινάς από τη θέση του τεχνικού διευθυντή των Εθνικών ομάδων.